Kesêk yan zî kesan Hemsereko verên ê HDPyî yê êlihî Omer Kulpu teqîb kerd, wesayîtê ci qelda ra û rema/yî.
Kulpuyî derheqê serebûtî de qisey kerd û da zanayene ke o bînaya HDPyî ra heta taxa Petrolî ameyo teqîbkerdene û dima ke pê hesîya wesayîtî ra ameyo war, şîyo ê wesayîtî het. Kulpuyî vat: ''Wexto ke ez şîyêne hetê wesayîtê înan, înan wesayîtê xo ramit mi ser, da wesayîtê mi ro û remayî. Dima polîsî ameyî û înan mi rê vat ke wesayîto ke ez teqîb kerdêne dizîyayo.''
Kulpuyî vist vîrî ke serranê 90an de serebûtê remnayîşî zaf bîyî û vat: ''Polîtîkayê tersnayîşî do pê ma nêeşkê. Ma do vera hêrişan sereyê xo nêarê war.''
